Period: Old Babylonian
Genre: Literary
Transliteration:
<SURFACE>
muš₃-me huš ŋiri₂ gal nam-ŋuruš-a
igi hul₂-la saŋ-ki zalag-ga-na im-ma-ši-in-bar
nam sag₉-ga-ni-še₃ la-la ba-an-ši-in-ak
alan gun₃-a-ni-še₃ hi-li im-ma-ši-in-ti
bal-a-re-ni-še₃ im-ma-an-ši-gub
ulutim₂ kal-la-bi šag₄ im-ma-ab-dab₅-be₂
šag₄ gu₂-bi gi₄-a-na im-ma-ab-ni₁₀-ni₁₀-e
{d}inana lugal-ra inim{e} mu-un-gun₃-gun₃{gu₂}
u₃-mu-un na-aŋ₂-zu ze₂-ba-am₃ ki-ig aŋ₂ ku₇-ku₇-dam
sa-am-su-i-lu-na šuba₂ gun₃-a maš₂ ŋiš i-bi₂ kar₂-kam
igi-ŋu₁₀-gin₇ silim-ma de₃-gub du-ri₂-še₃ til₃-la
i-zi-iŋ₃ aŋ₂ <unk> mu₇-a asila da-ra-ab-sig₉
uŋ₃ gu₂-re-a hub₂ dar du₅-mu-ra-an-ak
sa-am-su-i-lu-na a₂-ŋal₂ za-a-kam uŋ₃ šar₂-ra en-e
mu-uš meš₃ sag₉-ga-zu i₃-me-en nam-en-nu-uŋ₃ mu-ak-e-en
zag lugal-la-ka ul-še₃ gub-bu-da-ni
uŋ₃ nam-lugal-la-še₃ nam dug₃ mu-un-tar
ur gal {d}alad₂ {d}lamma mu-ne-en-šum₂
an-ta-ne-ne a₂-ŋal₂ ak-de₃
bal-a-re gu₂-re hub₂ dar ak-de₃
{d}inana a₂ zid-da ba-an-da-gub
gab₂-bu-ne-ne-a sa-am-su-i-lu-na ba-gub
sila₃ ga kug-sig₁₇ e-ne im-da-e-ne
en₃-du aŋ₂ <unk> mu₇-a mu-un-ku₇-ku₇-de₃-ne
bal-a-re gu₂-re mu-un-ti-ti-ne
me-en-de₃-en ga-ša-an-an-na {d}lamma sag₉-ga-me
ildum₂ il₂-la sa-am-su-i-lu-na me-en-de₃-en
me-en-ze₂-en bal-a-re zi-in <unk> ka-ke₄
...aŋ₂ <unk> mu₇-a la-ba-an-du₇ pi-li-pi-li da-mu-ra-ab-šid
šag₄ la₂-la₂ alan nu-un-ki-zil₂-zil₂-i nu-ma-al
...

Cuneiform:
<SURFACE>
𒈹𒈨𒍽𒄈𒃲𒉆𒄨𒀀
𒅆𒄾𒆷𒊕𒆠𒌓𒂵𒈾𒅎𒈠𒅆𒅔𒁇
𒉆𒊷𒂵𒉌𒂠𒆷𒆷𒁀𒀭𒅆𒅔𒀝
𒀩𒁯𒀀𒉌𒂠𒄭𒇷𒅎𒈠𒅆𒅔𒋾
𒁄𒀀𒊑𒉌𒂠𒅎𒈠𒀭𒅆𒁺
𒅊𒀩𒆗𒆷𒁉𒊮𒅎𒈠𒀊𒆪𒁉
𒊮𒄘𒁉𒄄𒀀𒈾𒅎𒈠𒀊𒆸𒆸𒂊
𒀭𒈹𒈗𒊏𒅗𒂊𒈬𒌧𒁯𒁯𒄘
𒅇𒈬𒌧𒈾𒉘𒍪𒍢𒁀𒀀𒀭𒆠𒅅𒉘𒆯𒆯𒁮
𒊓𒄠𒋢𒄿𒇻𒈾𒍝𒈹𒁯𒀀𒈧𒄑𒄿𒉈𒃸𒄰
𒅆𒈬𒁶𒁲𒈠𒉈𒁺𒁺𒌷𒂠𒋾𒆷
𒄿𒍣𒉘𒉘<unk>𒅲𒀀𒂰𒁕𒊏𒀊𒋛
𒌧𒄘𒊑𒀀𒄸𒁯𒂅𒈬𒊏𒀭𒀝
𒊓𒄠𒋢𒄿𒇻𒈾𒀉𒅅𒍝𒀀𒄰𒌧𒊹𒊏𒂗𒂊
𒈬𒍑𒈩𒊷𒂵𒍪𒉌𒈨𒂗𒉆𒂗𒉡𒌧𒈬𒀝𒂊𒂗
𒍠𒈗𒆷𒅗𒌌𒂠𒁺𒁍𒁕𒉌
𒌧𒉆𒈗𒆷𒂠𒉆𒄭𒈬𒌧𒋻
𒌨𒃲𒀭𒆗𒀭𒆗𒈬𒉈𒂗𒋧
𒀭𒋫𒉈𒉈𒀉𒅅𒀝𒉈
𒁄𒀀𒊑𒄘𒊑𒄸𒁯𒀝𒉈
𒀭𒈹𒀉𒍣𒁕𒁀𒀭𒁕𒁺
𒆏𒁍𒉈𒉈𒀀𒊓𒄠𒋢𒄿𒇻𒈾𒁀𒁺
𒋡𒂵𒆬𒄀𒂊𒉈𒅎𒁕𒂊𒉈
𒇷𒁺𒉘<unk>𒅲𒀀𒈬𒌧𒆯𒆯𒉈𒉈
𒁄𒀀𒊑𒄘𒊑𒈬𒌧𒋾𒋾𒉈
𒈨𒂗𒉈𒂗𒂵𒊭𒀭𒀭𒈾𒀭𒆗𒊷𒂵𒈨
𒅆𒉄𒁍𒅍𒆷𒊓𒄠𒋢𒄿𒇻𒈾𒈨𒂗𒉈𒂗
𒈨𒂗𒍢𒂗𒁄𒀀𒊑𒍣𒅔<unk>𒅗𒆤
...𒉘<unk>𒅲𒀀𒆷𒁀𒀭𒌌𒉿𒇷𒉿𒇷𒁕𒈬𒊏𒀊𒋃
𒊮𒇲𒇲𒀩𒉡𒌧𒆠𒋳𒋳𒄿𒉡𒈠𒀠
...